|  |  |
| --- | --- |
|  | **Rēzeknes novada Dome**  Reģ.Nr.90009112679  Atbrīvošanas aleja 95A, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rezeknesnovads.lv](mailto:info@rdc.lv)  Informācija internetā: http://www.rezeknesnovads.lv |

**Saistošie noteikumi**

Rēzeknē

2023.gada 7.septembrī Nr.8

**„Par braukšanas maksas atvieglojumiem un transporta izdevumu atlīdzināšanas kārtību izglītojamajiem Rēzeknes novadā”**

*Izdoti saskaņā ar Pašvaldību likuma 44.panta otro daļu,*

*Sabiedriskā transporta pakalpojumu likuma 14.panta trešo daļu,*

*Ministru kabineta 2021.gada 22.jūnija noteikumu Nr.414*

*“Braukšanas maksas atvieglojumu noteikumi” 17.punktu*

**I Vispārīgie jautājumi**

1. Saistošie noteikumi nosaka kārtību, kādā Rēzeknes novada pašvaldības (turpmāk arī – pašvaldība) vispārējās izglītības iestāžu izglītojamie (turpmāk – izglītojamie) ir tiesīgi izmantot braukšanas maksas atvieglojumus sabiedriskajā transportā, un kārtību, kādā pašvaldība izglītojamajiem kompensē transporta izdevumus.
2. Pašvaldība piešķir braukšanas maksas atvieglojumus sabiedriskajā transportā un kompensē transporta izdevumus no izglītojamā faktiskās dzīvesvietas Latvijas Republikas teritorijā (turpmāk – dzīvesvieta) līdz pašvaldības vispārējās izglītības iestādei un atpakaļ atbilstoši šajos saistošajos noteikumos noteiktajam.
3. Braukšanas maksas atvieglojumu un transporta izdevumu atlīdzināšanas kārtībai tiek noteikta šāda prioritārā secība:
   1. pašvaldības organizētā izglītojamo pārvadājuma (turpmāk – pašvaldības transports) lietošana vai sabiedriskā transporta biļešu kompensēšana;
   2. personiskā transporta lietošanas izdevumu kompensēšana.
4. Saistošie noteikumi attiecas uz pirmsskolas izglītības iestāžu izglītojamajiem obligātajā izglītības vecumā par visu kalendāra gadu, izņemot periodu, kad pirmsskolas izglītības iestāde vai iestāde, kas īsteno pirmsskolas izglītības programmu, ir slēgta.
5. Saistošie noteikumi attiecas uz pamatizglītības un vidējās izglītības iestāžu izglītojamajiem par Ministru kabineta noteikto mācību gada laiku, kā arī, ja sestdienā vai svētdienā mācību gada laikā izglītojamais dodas uz/no skolas internātu vai dienesta viesnīcu.
6. Izglītojamo no 5 (piecu) līdz 7 (septiņu) gadu vecumam transportlīdzeklī pavada vecāki vai tā likumiskais pārstāvis, (turpmāk – vecāki), vai vecāku pilnvarota persona, ne jaunāka par 13 (trīspadsmit) gadiem.
7. Pašvaldības transportu nodrošina arī pavadošajām personām, kas veic izglītojamā līdz 7 (septiņiem) gadiem vai invalīda pavadīšanu.

**II Braukšanas maksas atvieglojumu piemērošana sabiedriskajā transportā**

1. Sabiedriskā transporta izmantošanas kompensācijām tiek noteikti šādi kompensāciju veidi:
   1. iegādājoties braukšanas mēnešbiļeti;
   2. iegādājoties braukšanas biļetes katru dienu.
2. Braukšanas izdevumi tiek kompensēti sekojoši:
   1. **vispārējās pamatizglītības un vispārējās vidējās izglītības** iestādes izglītojamajiem, kuru dzīvesvieta ir deklarēta novada teritorijā, braukšanas izdevumus, kas saistīti ar braucienu mācību gada laikā no dzīvesvietas līdz izglītības iestādei novada pašvaldības teritorijā un atpakaļ 100 % apmērā nedēļas pirmajā dienā par braucienu uz izglītības iestādi un pēdējā mācību dienā par braucienu atpakaļ, ja izglītojamais dzīvo izglītības iestādes internātā un izmanto sabiedriskos transporta līdzekļus, kas pārvadā pasažierus reģionālajā starppilsētu un vietējās nozīmes maršrutos;
   2. vispārējās izglītības iestādes, **kura realizē pamatizglītības programmu (-as),** izglītojamajiem, kuru dzīvesvieta ir deklarēta novada teritorijā, braukšanas izdevumus ar sabiedrisko transportu, kas saistīti ar braucienu mācību gada laikā no dzīvesvietas līdz vispārējās pamata izglītības iestādei, kura realizē pamatizglītības programmu (-as), un kura atrodas Rēzeknes pilsētas pašvaldības teritorijā, un atpakaļ 50% apmērā gadījumos, ja līdz novada vispārējās izglītības iestādei, kura realizē pamatizglītības programmu (-as), nav organizēts pašvaldības transports, bet Rēzeknes pilsētas vispārējās izglītības iestāde, kura realizē pamatizglītības programmu (-as), ir tuvākā pēc attāluma no izglītojamā dzīvesvietas. Kompensācija netiek izmaksāta gadījumos, ja līdz vispārējās izglītības iestādei, kura realizē pamatizglītības programmu (-as), un kura atrodas Rēzeknes pilsētas pašvaldības teritorijā, tiek organizēts pašvaldības transports;
   3. **vispārējās vidējās izglītības** iestādes izglītojamajiem, kuru dzīvesvieta ir deklarēta novada teritorijā, braukšanas izdevumus, kas saistīti ar braucienu mācību gada laikā no dzīvesvietas līdz vispārējās vidējās izglītības iestādei ar sabiedrisko transportu, kas atrodas citas pašvaldības teritorijā, un atpakaļ 100% apmērā gadījumos, ja līdz tuvākajai vispārējās vidējās izglītības iestādei nav organizēts pašvaldības transports, bet citas pašvaldības vispārējās vidējās izglītības iestāde ir tuvākā pēc attāluma no izglītojamā dzīvesvietas;
   4. **vispārējās pamatizglītības un vispārējās vidējās izglītības** iestādes izglītojamiem 100 % apmērā, ja izglītojamā dzīvesvieta ir deklarēta citā, ar Rēzeknes novada pašvaldības teritoriju robežojošajā pašvaldībā, bet izglītības iestāde ir Rēzeknes novada pašvaldības izglītības iestāde.
3. Pašvaldības iestādēm - apvienību pārvaldēm (turpmāk – pārvalde) - ir tiesības:
   1. iegādāties sabiedriskā transporta braukšanas mēnešbiļetes un izsniegt tās vispārizglītojošo izglītības iestāžu izglītojamiem;
   2. apmaksāt iesniegtās braukšanas biļetes.

**III Nosacījumi personiskā transporta lietošanas izdevumu kompensēšanai**

1. Personiskā transportlīdzekļa lietošanas izdevumu kompensācija šajos saistošajos noteikumos noteiktajos gadījumos attiecas uz Rēzeknes novadā faktiski dzīvojošajiem vispārējās izglītības iestāžu izglītojamajiem.
2. Personiskā transportlīdzekļa lietošanas izdevumi netiek kompensēti, ja konkrētajā maršrutā pašvaldība nodrošina pašvaldības transportu vai ir iespējams izmantot sabiedrisko transportu.
3. Personiskā transportlīdzekļa lietošanas izdevumu kompensācija attiecas uz izglītības iestāžu izglītojamajiem, nodrošinot izglītojamo nokļūšanu līdz tuvākajai pašvaldības izglītības iestādei, kurā realizē attiecīgā posma (pirmsskolas, pamatizglītības vai vidējās izglītības) izglītības programmu.
4. Personiskā transporta lietošanas izdevumi netiek kompensēti, ja attālums no faktiskās dzīvesvietas līdz sabiedriskā transporta pieturai vai izglītības iestādei ir mazāks:
   1. par 2 (divi) km – izglītojamajiem no 5 (piecu) gadu vecuma līdz 1.klasei;
   2. par 3 (trīs) km – 2. - 9.klašu izglītojamajiem;
   3. par 5 (pieci) km – 10. - 12.klašu izglītojamajiem.
5. Šie paši attālumi attiecīgajiem izglītojamo vecumposmiem attiecas arī uz pašvaldības transporta nodrošināšanu.
6. Vienas ģimenes ietvaros personiskā transporta lietošanas izdevumi tiek kompensēti par vienu braucienu no dzīvesvietas līdz sabiedriskā transporta pieturai vai pašvaldības transporta pieturvietai un atpakaļ dienā, ievērojot šo noteikumu 14.punktā noteiktos attālumus.

**IV Braukšanas maksas atvieglojumu piemērošanas un transporta izdevumu**

**atlīdzināšanas kārtība**

1. Lai saņemtu braukšanas maksas atvieglojumus vai segtu transporta izdevumus, vecākiem pirms mācību gada sākuma līdz 20.augustam jāiesniedz attiecīgajā pārvaldē atbilstoši izglītojamā dzīvesvietai iesniegumu (1.pielikums), norādot, kāds braukšanas pakalpojuma veids ir nepieciešams. Gadījumos, ja mācību gada laikā tiek mainīta izglītība iestāde, vai radusies pakalpojuma nepieciešamība, iesniegums tiek iesniegts nekavējoties.
2. Izglītojamo vecāki līdz katra mēneša 7.datumam iesniedz iesniegumu par iepriekšējā mēneša braukšanas izdevumu atlīdzināšanu (2.pielikums un 3.pielikums) attiecīgajā pārvaldē pēc savas dzīvesvietas.
3. Biļešu tekstam jābūt skaidri salasāmam, kompensācija par nesalasāmām biļetēm netiek izmaksāta.
4. Personiskā transportlīdzekļa lietošanas izdevumu (degvielas) kompensācijas saņemšanai, iesniedzot iesniegumu pirmo reizi, pārvaldē jāiesniedz arī transporta līdzekļa reģistrācijas apliecības kopija, autovadītāja apliecības kopija, kā arī ar pārvaldes vadītāju ir jāsaskaņo maršruts. Iesniedzot ikmēneša iesniegumu par degvielas izdevumu atlīdzināšanu, iesniegumam ir jāpievieno attaisnojuma dokumenti par degvielas iegādi.
5. Personiskā transportlīdzekļa lietošanas izdevumu (degvielas) kompensācijas apmērs tiek aprēķināts atbilstoši izglītojamā nogādāšanai no dzīvesvietas līdz iestādei vai pieturvietai un atpakaļ nobrauktajam kilometru skaitam vienu reizi dienā un reizinot to ar izglītības iestādes apmeklējumu skaitu mēnesī, kā arī ņemot vērā degvielas patēriņa normu. Degvielas patēriņa norma ir 8 (astoņi) litri uz 100 (simts) km.
6. Attālums personiskā transportlīdzekļa kompensācijas aprēķinam līdz sabiedriskā transporta pieturvietai vai izglītības iestādei tiek mērīts, pārvietojoties pa māju ceļiem, pašvaldības ceļiem, valsts autoceļiem un ielām.
7. Kompensācijas izmaksu līdz katra mēneša pēdējai darba dienai veic attiecīgā pārvalde, bet braukšanas mēnešbiļetes izsniedz līdz 1.datumam.
8. Saistošo noteikumu izpildi nodrošina pārvalžu vadītāji.
9. Pārvalžu vadītāju pieņemtos lēmumus un/vai faktisko rīcību var apstrīdēt normatīvajos aktos noteiktā kārtībā pašvaldībā.

**V Noslēguma jautājums**

1. Ar šo saistošo noteikumu stāšanās spēkā brīdi atzīt par spēku zaudējušiem Rēzeknes novada domes 2021.gada 15.jūlija saistošos noteikumus Nr.3 [„Par braukšanas maksas atvieglojumiem un transporta izdevumu atlīdzināšanas kārtību izglītojamajiem Rēzeknes novadā”](http://rezeknesnovads.lv/wp-content/uploads/2014/05/Noteikumi-Nr_2_skolenu-parvadasanas-konsolideta-redakcija_08_09_2016.doc).

Domes priekšsēdētājs M.Švarcs

**1.Pielikums**

**Rēzeknes novada domes 2023.gada 7.septembra**

**saistošajiem noteikumiem Nr.8**

\_\_\_\_\_\_\_\_\_\_\_\_\_\_\_\_\_\_\_\_\_apvienības pārvaldes vadītājam

\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vecāka vārds, uzvārds)*

\_\_\_\_\_\_\_\_\_\_\_\_\_\_\_\_\_\_\_\_\_\_\_

*(dzīves vietas adrese, tālrunis)*

IESNIEGUMS

braukšanas izdevumu kompensācijas saņemšanai

Lūdzu kompensēt braukšanas izdevumus par mana dēla/meitas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(skolēna vārds, uzvārds)*

personas kods \_\_\_\_\_\_\_\_\_\_\_\_\_\_\_\_\_\_\_\_\_\_, nokļūšanu uz \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ un atpakaļ no tās

*(izglītības iestādes nosaukums)*

* pēc iesniegtajām braukšanas biļetēm vai izsniedzot brīvbiļeti;
* kompensējot degvielas izdevumus.

Sabiedriskā transporta maršruts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Braukšanas attālums no dzīvesvietas līdz izglītības iestādei \_\_\_\_\_\_\_\_\_\_ km.

Braukšanas izdevumu kompensācijas saņēmējs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(vārds, uzvārds, personas kods)*

Kompensāciju par braukšanas izdevumiem vēlos saņemt: \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(norādīt kasi vai norēķinu kontu kredītiestādē)*

Vecāka paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20\_\_. gada \_\_.\_\_\_\_\_\_\_\_\_\_\_\_\_\_\_\_\_\_\_\_

**2.Pielikums**

**Rēzeknes novada domes 2023.gada 7.septembra**

**saistošajiem noteikumiem Nr.8**

\_\_\_\_\_\_\_\_\_\_\_\_\_\_\_\_\_\_\_\_\_apvienības pārvaldes vadītājam

\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vecāka vārds, uzvārds)*

\_\_\_\_\_\_\_\_\_\_\_\_\_\_\_\_\_\_\_\_\_\_\_

*(dzīves vietas adrese)*

IESNIEGUMS

Lūdzu atmaksāt braukšanas izdevumus par \_\_\_\_\_\_\_\_\_\_\_\_\_\_\_\_\_\_\_\_\_\_\_,

*(skolēna vārds, uzvārds)*

personas kods \_\_\_\_\_\_\_\_\_\_\_\_\_\_\_\_\_\_\_\_\_\_, nokļūšanu uz \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ un atpakaļ no tās, saskaņā ar iesniegtajām

*(izglītības iestādes nosaukums)*

braukšanas biļetēm.

Sabiedriskā transporta maršruts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Braukšanas izdevumu saņēmējs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kompensāciju par braukšanas izdevumiem vēlos saņemt: \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(norādīt kasi vai norēķinu kontu kredītiestādē)*

Vecāka paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20\_\_. gada \_\_.\_\_\_\_\_\_\_\_\_\_\_\_\_\_\_\_\_\_\_\_

**3.Pielikums**

**Rēzeknes novada domes 2023.gada 7.septembra**

**saistošajiem noteikumiem Nr.8**

\_\_\_\_\_\_\_\_\_\_\_\_\_\_\_\_\_\_\_\_\_ apvienības pārvaldes vadītājam

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
*(vecāka vārds, uzvārds)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
*(dzīves vietas adrese)*

 iesniegums

 Lūdzu atmaksāt braukšanas izdevumus par mana dēla/meitas

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods \_\_\_\_\_\_\_\_\_\_\_\_\_\_\_\_

*(vārds, uzvārds)*

nokļūšanu uz  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(izglītības iestādes nosaukums)*

un atpakaļ no tās, ņemot vērā nobraukto kilometru skaitu maršrutā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Braukšanas izdevumu saņēmējs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
                                                            *(vārds, uzvārds)*

Kompensāciju par braukšanas izdevumiem vēlos saņemt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
                          *(norādīt vietējās pārvaldes kasi vai norēķinu kontu kredītiestādē)*

  Vecāka paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_.gada\_\_\_.\_\_\_\_\_\_\_\_\_\_\_\_\_\_\_\_\_